钦定古今图书集成/理学汇编/学行典/第153卷 > 公明宣
## 钦定古今图书集成/理学汇编/学行典/第153卷 > 公明宣

按《说苑反质篇》：“公明宣学于曾子，三年不读书。曾子
曰：‘宣而居参之门，三年不学，何也’？公明宣曰：‘安敢不
学’？”宣见夫子居宫庭，亲在，叱咤之声，未尝至于犬马，
宣说之学而未能。宣见夫子之应宾客，恭俭而不懈
惰，宣说之学而未能。宣见夫子之居朝廷，严临下而
不毁伤，宣说之学而未能。宣说此三者学而未能，宣
“安敢不学而居夫子之门乎！”曾参避席谢之曰：“参不
及宣其学而已。”